De fedeste trailere fra San Diego Comic Con

San Diego Comic Con (SDCC) er afsluttet, men igen i år fik vi premiere på en lang række trailere til kommende film og serier. Selv om der er mange andre kongresser rundt omkring, så er SDCC den største, den fans venter i kø for og få billet til og den, som film- og tv-studier bruger til at løfte sløret for næste års store satsninger i den fantastiske genre.

San Diego Comic Con er for længst holdt op med primært at handle om tegneserier, men dækker derimod alt fantasy og science fiction med en overvægt af tv og film. Der har været snak om, at nu hvor Disney ejer både Star Wars og Marvel, så ville House of the Mouse muligvis trække deres afsløringer fra SDCC og i stedet hellige sig deres hel egne kongres D23, der netop er blevet afholdt – men selv om Star Wars-nyhederne var forbeholdt D23, så var Marvel massivt til stede i San Diego.

Vi har samlet de fedeste trailere til kommende film og serier her. Nogle af dem har vi skrevet om tidligere, men måske missede du dem. Vi har også taget de nyeste film-trailere med, selv om de fleste af dem først får en traditionel biografpremiere, inden de dukker op på en streamingtjeneste.

Superhelte:

På trods af, at Wonder Woman er årets største helt i biograferne, så er det stadig Marvel, der dominerer genren – og med Netflix’ store fremstød i forhold til tjenestens Marvelserier, så var de bredt repræsenteret på SDCC.

Thor: Ragnarok

Marvel præsenterede den anden trailer for den kommende Thor-film, der stadig ligner en syret komedie mere end en superheltefilm, selv om det ikke skorter på actionsekvenserne. Men når man tænker på, at de to første var elendige, så er det også på tide med noget nytænkning og mon ikke Taika Waititi, der blandt andet har instrueret den absurde og fremragende vampyrkomedie ’What We Do In The Shadows’ kan levere det.

Bedste detalje: Hulk disser Thor.

Avengers: Infinity War

Traileren er ikke frigjort endnu, så vi kan ikke vise den, men hvis du er desperat, så er de håndholdte optagelser kun en Googlesøgning væk. Reaktionerne har dog været overstrømmende positive.

Bedste detalje: Peter Parkers edderkoppesans.

Marvel’s Inhumans

Hvis du har været i biffen og set IMAX-film, så har du også set forfilm til denne tv-serie, der som noget nyt får premiere i IMAX-biograferne 1. september og tv-premiere 29. september. Her er en noget bedre trailer en den første. Vi er ikke overbeviste om, at det er en tur i biografen værd, og at det er Scott Buck, der også stod bag den mildest talt skuffende Iron Fist, der skal køre showet, lover ikke godt.

Bedste detalje: Medusas hår.

The Gifted

Nu kommer der endelig en rigtig X-men-serie på tv igen (Legion var teknisk set også X-Men, men gik i en stor bue uden om at nævne mutanter og den slags). Serien får premiere 2. oktober på Fox, der samarbejder med Viaplay herhjemme, så man kan jo håbe på, at den dukker op der. Historien om regeringen, der jager mutantbørn er klassisk X-Men og minder også lidt om Stephen Kings Firestarter eller Heroes – men lad os håbe, den nye serie bliver bedre.

Bedste detalje: Robotedderkopper.

The Defenders

Endelig en rigtig trailer til Netflix’ næste store Marvel-serie The Defenders. Vi får lov til at se de fire helte i kamp mod The Hand, Madam Gao i samtale med den nye skurk spillet af Sigourney Weaver og så er Elektra på fødderne igen. Yeah!

Bedste detalje: Jessica Jones disser Iron Fist.

https://www.youtube.com/watch?v=D_6J9BqgonU

Justice League

Endnu en DC-superheltefilm instrueret af Zack Snyder, der stod bag den elendige Batman v Superman og den endnu værre Man of Steel, men man kan jo håbe … Batman, Aquaman, Cyborg, Flash og Wonder Woman er nødt til at arbejde sammen for at bekæmpe Darkseid og hans Parademoner. Masser af action men også lidt tiltrængt humor.

Bedste detalje: Er det … Superman, Gordon taler med til sidst?

TV-serier

Der er også nogle genre-serier, der ikke omhandler superhelte. Og de var selvfølgelig til stede i San Diego.

Westworld

Selv om holdet kun havde filmet én uge og selvom hypen omkring Westworld er så stor, at seerne nok skulle tænde til premieren, selv om HBO ikke viste en eneste trailer, så havde de rare mennesker alligevel en lille snas med. Robotmassakren er i fuld sving, og vi kan ikke vente.

Bedste detalje: Dolores er nådesløs.

https://www.youtube.com/watch?v=phFM3V_dors

Stranger Things 2

Endnu flere firserreferencer med både Dragon’s Lair, Ghostbustersuniformer og fornem brug af Michael Jacksons thriller. Det ser endnu mere uhyggeligt ud, når The Upside Down melder sin ankomst og man aner et monster i baggrunden, der er noget større end sidste års Demogorgon. Vi kan ikke vente.

Bedste detalje: Eleven … nej, Vincent Price. Nej, helt klart Eleven.

https://www.youtube.com/watch?v=vgS2L7WPIO4

Star Trek: Discovery

Lidt flere detaljer fra den nye Star Trek-serie, som vi kan følge på Netflix herhjemme. Modtagelserne har været blandet, hvor mange fans føler, at den store fokus på actionsekvenser og rumkampe ikke er i Star Treks ånd – men måske er det bare for at sælge serien til et bredt publikum. Det er trods alt 11 år siden, der sidst var Star Trek i fjernsynet.

Bedste detalje: Michelle Yeoh som kaptajn.

The Orville

Hvis du ikke tror på Star Trek, så skal du måske give Seth McFarlanes (’Family Guy’) parodi The Orville en chance. Serien kommer på Fox og ser ud til at have godt styr på makeup, effekter og referencer samtidig med at det hele minder lidt om en klassisk sitcom om en arbejdsplads – her er det bare en noget særpræget arbejdsplads.

Bedste detalje: “I loosened it for you”.

https://www.youtube.com/watch?v=cMKECRnZe2U

The Walking Dead

Ottende sæson fortsætter hvor syvende slap og det ser ud til, at vi skal i gang med den helt store krig mod Negans styrker. Hvilket giver god mening, da det tilsvarende handlingsforløb i Kirkmans tegneserie hed All Out War.

Bedste detalje: Tiger!

https://www.youtube.com/watch?time_continue=16&v=3l82kiUvnKM

Actionfilm

Bright

Bright er en klassisk buddy-cop politifilm med afsæt i et yderst genkendeligt Los Angeles plaget af bander. Men så er der også lige orker, elvere, feer og superfarlige tryllestave, som alle kæmper om.

Bedste detaljer: Feer i fuglefoderet

Ready Player One

Er en science fiction-fil, hvor det meste af handlingen udspiller sig i virtuel reality, hvor helten er en buttet nørd hvis vigtigste egenskaber er han encyklopædiske viden om nørdkultur i 1980’erne – derfor blev bogen da også et kæmpe hit blandt nørder, der var vokset op i 1980’erne. Og nu kommer så filmen instrueret af Steven Spielberg! Se selv, om du kan få øje på alle 80’er-referencerne.

Bedste detalje: The Iron Giant!

https://www.youtube.com/watch?v=VE71JOvLPvE

De fedeste trailere fra San Diego Comic Con